59കിലോയെയുള്ളൂ, എത്ര ഭാരം കുറച്ചാലും സ്ക്രീനില് വണ്ണം തോന്നുന്നതിനാല് വര്ക് ഔട്ടുകളൊന്നും ചെയ്യാറില്ല ലക്ഷ്മി മിനിസ്ക്രീന് പ്രേക്ഷകരുടെ പ്രിയപ്പെട്ട അവതാരകയാണ് ലക്ഷ്മി നക്ഷത്ര. വളരെ രസകരവും വ്യത്യസ്തവുമായ അവതരണ ശൈലിയിലൂടെ മലയാളികളുടെ ചിന്നുവായി മാറിയ താരമാണ് ലക്ഷ്മി. സ്റ്റാര്മാജിക് എന്ന ഷോയിലൂടെ താരം നിറസാന്നിധ്യമാണ്. റെഡ് എഫ്എമ്മില് റേഡിയോ ജോക്കിയായി കരിയര് ആരംഭിച്ച ലക്ഷ്മി പിന്നീട് ടെലിവിഷനിലേക്ക് ചുവടുമാറ്റുകയായിരുന്നു. ഗായിക കൂടിയാണ് ലക്ഷ്മി. ചുരുങ്ങിയ സമയം ഏറ്റവും ആരാധകരുള്ള അവതാരകരില് ഒരാളായി മാറാന് ലക്ഷ്മിക്ക് കഴിഞ്ഞു. ടമാര് പഠാര്, സ്റ്റാര് മാജിക് എന്നീ ഷോകളിലൂടെ ആയിരുന്നു ലക്ഷ്മി ടെലിവിഷനില് ശ്രദ്ധേയായത്. സോഷ്യല് മീഡിയകളില് ഏറെ സജീവമാണ് ലക്ഷ്മി. താരം പങ്കുവെയ്ക്കുന്ന ചിത്രങ്ങളും മറ്റ് വിശേഷങ്ങളുമൊക്കെ വളരെ പെട്ടെന്ന് തന്നെ വൈറല് ആയി മാറാറുണ്ട്. ഇപ്പോളിതാ വണ്ണം കുറച്ചതിനെക്കുറിച്ച് പറയുകയാണ് താരം, വാക്കുകള്, എനിക്ക് 59 കിലോ ഭാരമേയുള്ളൂ. എങ്കിലും സ്ക്രീനില് കാണുമ്ബോള് നല്ല തടിയുള്ളതായി തോന്നും. എത്ര ഭാരം കുറച്ചാലുംâസ്ക്രീനില് വണ്ണം തോന്നുന്നതിനാല് വര്ക് ഒൗട്ടുകളൊന്നും ചെയ്യാറില്ല, എന്നാല് ശരീരഭാരം കൃത്യമായി നിലനിര്ത്തുന്നതിനും ശരീരഭംഗിക്കുമായി പ്രിയപ്പെട്ട കുറേ ഡ്രിങ്കുകളുണ്ട് രണ്ടു ടേബിള് സ്പൂണ് പെരുംജീരകം ഇട്ട് വെള്ളം തിളപ്പിക്കുക. അത് രാത്രി മുഴുവന് വയ്ക്കുക. പിറ്റേന്ന് രാവിലെയാകുമ്ബോള് ജീരകത്തിന്റെ ഗുണമെല്ലാം വെള്ളത്തിലടിയും. ഈ വെള്ളം ചെറുതായി ചൂടാക്കി ആവശ്യമെങ്കില് ഒരു ചെറുനാരങ്ങ പിഴിഞ്ഞൊഴിക്കും. ഈ പാനീയം വെറുംവയറ്റില് കുടിക്കും. ഇത് അടിവയര് ഒതുങ്ങുന്നതിനും നല്ലതാണ്. മറ്റൊരു ഡ്രിങ്ക് കൂടിയുണ്ട്. ഒരു പാത്രത്തില് ആവശ്യത്തിന് വെള്ളം തിളപ്പിക്കും. അതിലേക്ക് ഒരു സാലഡ് വെള്ളരി, രണ്ട് ചെറുനാരങ്ങ എന്നിവ മുറിച്ചിടാം. ഇഞ്ചി ചതച്ചതും പുതിനയിലയും ചേര്ക്കാം. ഉറങ്ങുന്നതിന് അല്പം മുന്പ് ഇങ്ങനെ വെള്ളം തയാറാക്കി വയ്ക്കും. പിറ്റേന്നു കാലത്ത് മുതല് വൈകിട്ട് ഏഴു മണി വരെ സാധാരണ വെള്ളം കുടിക്കുന്നതിനു പകരമായി ഈ വെള്ളമാണ് കുടിക്കുന്നത്. ഇതു രണ്ടു കുപ്പി നിറയെ കരുതും. ഇതൊരു ഡീ ടോക്സ് ഡ്രിങ്കാണ്. ശരീരത്തിലെ വിഷാംശമകറ്റും, തടി വയ്ക്കാതിരിക്കാനും സഹായിക്കും